શું છે FRDI બિલ: સરકારે આ બિલ બેંકોને ડિફોલ્ટ કરવાની સ્થિતિને પહોંચી વળવા માટે તૈયાર કર્યુ હતું. જે મુજબ જ્યારે બેંક ડિફોલ્ટ થાય તો તે સ્થિતિમાં બેંકમાં જમા પૈસા પર તમારાથી વધુ બેંકનો અધિકાર બની જાય છે. તે પોતાની સ્થિતિ સુધરે ત્યા સુધી તમારા રૂપિયા ચૂકવવાનો ઈન્કાર કરી શકત. આ સાથે જ પૈસાના બદલે તમને બોન્ડ, સિક્યોરિટીઝ કે શેર આપી શકત. બિલમાં 'બેલ ઈન' પ્રસ્તાવ આપવામાં આવ્યો હતો. બેલ ઈનનો અર્થ છે કે પોતાના નુકસાનની ભરપાઈ ઋણ લેનારાઓ કે જમાકર્તાઓના રૂપિયાથી કરવામાં આવે. બિલમાં બેલ ઈનથી બેંકોને આ અધિકાર પણ મળી જાત.